user
Ebuka indodana yakhe esinguthuqasana nje.
Uzibonele-ke mfana wami lokho ebesikhuluma ngakho.
Okungikhalisa kakhulu ukungabikhona kukaPhindisiwe. Bengifuna
ukuzwa ukuthi lolu daba ubeyoluphendula athini ikakhulu indaba
kaZiphozonke ngoba phela lo mlisa uyibhedlile.
Phela ngenye indaba lena kaZiphozonke. Kwamina ingifocoza
umbombo. Kangazi nokuthi ngingayiqala ngiyithini ukuyixoxa.
Sekufanele uthathe isinqumo manje Thamsanqa. Konke
kusezandleni zakho.
Ubukhona bukamakoti bekungeke kwasiguqula isimo sezinto.
Okwesibili bekufanele ulale phansi ungavumeli ukucinaniswa
yigwebu lentukuthelo kuze kubhoboke ithumba.
Lolu daba aluluncane njengoba bengicabanga. Khona nginakho
ukusolasola ukuthi kungenzeka lesi sitifiketi yilezi okuthiwa
ziyathengwa. Kukhona into ayifunayo lo Nkululeko.
Uma usenokungabaza ndodana kukuwe lokho. Umbuzo wami
kuwena munye vo, uthini ngale nkulumo engiyitshelwe ngumkakho
luqobo ukuthi savumelana ngingamoneli umuzi?
Kangenziwa kanjena mina. Kufanele ngiqonde ngqo kwaMakhunga
bangichazele kahle ngale nto, izinkomo zami ngifuna bazibeke la.
(Ekhomba intende yesandla sakhe sangakwesokunxele.)
Baze bangamahumusha abantu madoda. Kusho khona ukuthi
kwenziwa ibhizinisi?

1. Chaza isizathu sokuba khona komlingiswa onguKholekile kulo mdlalo.
assistant
Isizathu sokuba khona kukaKholekile ukugqamisa ukuthi kukhona abantu othi
ngabangani kanti bangamaxoki njengoba uPhindisiwe emethemba uKholekile
emxoxela ngazo zonke izinkinga zakhe nobunzima abhekene nabo kanti
uKholekile uthunywe nguNkululeko ukuthi asenge izindaba kuPhindisiwe
okwaholela ekutheni iqhinga likaNkululeko lokufuna imali liphumelele.